'n Projek met goeie vibrasies deur Peach van Pletzen & Makkie Auriacombe | Watkykjy
In Kief musiek deur griffin July 3, 2017
In hierdie tye van onrus, is dit Van Pletzen se missie om die wêreld 'n beter plek te maak deur hul lekker vibes te versprei en om jou 'n baie, baie goeie tyd te wys. Hulle neem hulself nie te ernstig op nie en glo dat jy ook nie moet nie. VAN PLETZEN is 'n prettige nuwe Afrikaanse projek deur Peach van Pletzen (Bittereinder / Yesterday's Pupil) en Matthieu Auriacombe (Hello Beautiful / Beach Party).
"Ek wou die laaste twee jaar of so al iets in Afrikaans doen, ek het goed geskryf maar niks het soos ek gevoel nie; alles was geforseerd. Een middag sit ek en Makkie en drink 'n paar biere en het besluit om so 'n feel good vibe te try. Ek het begin skryf en my chi gevind, dit was 'n kaklekker vibe. Ek is mal oor humor en die projek gee my die outlet om humor te kan gebruik met musiek wat cool is en waarop ek en Makkie baie trots is," vertel Peach.